text: H.C. Robbins Landon
  
  publiceret: 2014-09-03 09:54:10+02:00
  H.C. Robbins Landon, Howard Chandler Robbins Landon, 6.3.1926-20.11.2009, amerikansk musikforsker, bosat i Sydfrankrig. Han har især gjort sig gældende inden for Haydn-forskningen; i 1949 stiftede han Haydn Society, der har ansvaret for den kritisk-videnskabelige udgave af Haydns værker. Robbins Landon har desuden med en række bøger, artikler og partiturudgaver ydet væsentlige bidrag til Mozart-forskningen.